CELEX: 32021D0332
Language: fi
Date: 2021-02-22 00:00:00
Title: Neuvoston päätös (EU) 2021/332, annettu 22 päivänä helmikuuta 2021, Yhdistyneiden kansakuntien Euroopan talouskomission ajoneuvoja koskevien sääntöjen yhdenmukaistamista käsittelevässä maailmanfoorumissa Euroopan unionin puolesta otettavasta kannasta siltä osin kuin on kyse ehdotuksista muutoksiksi E-sääntöihin nro 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 ja 157 sekä onnettomuustietotallenninta koskevaan E-sääntöön, ehdotuksesta muutoksiksi maailmanlaajuiseen tekniseen sääntöön nro 9, ehdotuksesta muutoksiksi konsolidoituun päätöslauselmaan R.E.5, ehdotuksista neljäksi uudeksi E-säännöksi, jotka koskevat onnettomuustietotallenninta, moottoriajoneuvojen suojaamista luvattomalta käytöltä ja luvattoman käytön estävän laitteen hyväksyntää, ajonestolaitteiden hyväksyntää ja ajoneuvon hyväksyntää sen ajonestolaitteen osalta sekä ajoneuvon hälytysjärjestelmän hyväksyntää ja ajoneuvon hyväksyntää sen hälytysjärjestelmän osalta, ehdotuksesta uudeksi keskinäiseksi päätöslauselmaksi M.R.4 sekä ehdotuksista E-sääntöjä nro 155 ja 156 koskeviksi tulkinta-asiakirjoiksi

25.2.2021   
               
               
                  FI
               
               
                  Euroopan unionin virallinen lehti
               
               
                  L 65/55
               
            
         NEUVOSTON PÄÄTÖS (EU) 2021/332,
         annettu 22 päivänä helmikuuta 2021,
         Yhdistyneiden kansakuntien Euroopan talouskomission ajoneuvoja koskevien sääntöjen yhdenmukaistamista käsittelevässä maailmanfoorumissa Euroopan unionin puolesta otettavasta kannasta siltä osin kuin on kyse ehdotuksista muutoksiksi E-sääntöihin nro 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 ja 157 sekä onnettomuustietotallenninta koskevaan E-sääntöön, ehdotuksesta muutoksiksi maailmanlaajuiseen tekniseen sääntöön nro 9, ehdotuksesta muutoksiksi konsolidoituun päätöslauselmaan R.E.5, ehdotuksista neljäksi uudeksi E-säännöksi, jotka koskevat onnettomuustietotallenninta, moottoriajoneuvojen suojaamista luvattomalta käytöltä ja luvattoman käytön estävän laitteen hyväksyntää, ajonestolaitteiden hyväksyntää ja ajoneuvon hyväksyntää sen ajonestolaitteen osalta sekä ajoneuvon hälytysjärjestelmän hyväksyntää ja ajoneuvon hyväksyntää sen hälytysjärjestelmän osalta, ehdotuksesta uudeksi keskinäiseksi päätöslauselmaksi M.R.4 sekä ehdotuksista E-sääntöjä nro 155 ja 156 koskeviksi tulkinta-asiakirjoiksi
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni liittyi neuvoston päätöksellä 97/836/EY (1) Yhdistyneiden kansakuntien Euroopan talouskomission (UNECE) sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’. Vuoden 1958 tarkistettu sopimus tuli voimaan 24 päivänä maaliskuuta 1998.
                  
               
                     (2)
                  
                  
                     Unioni liittyi neuvoston päätöksellä 2000/125/EY (2) sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’. Rinnakkaissopimus tuli voimaan 15 päivänä helmikuuta 2000.
                  
               
                     (3)
                  
                  
                     Euroopan parlamentin ja neuvoston asetuksessa (EU) 2018/858 (3) vahvistetaan hallinnolliset säännökset ja tekniset vaatimukset kaikkien uusien ajoneuvojen, järjestelmien, komponenttien ja erillisten teknisten yksiköiden tyyppihyväksyntää ja markkinoille saattamista varten. Kyseisellä asetuksella sisällytetään vuoden 1958 tarkistetun sopimuksen nojalla vahvistetut säännöt, jäljempänä ’E-säännöt’, EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina.
                  
               
                     (4)
                  
                  
                     UNECE:n ajoneuvoja koskevien sääntöjen yhdenmukaistamista käsittelevä maailmanfoorumi, jäljempänä ’WP.29’, voi vuoden 1958 tarkistetun sopimuksen 1 artiklan ja rinnakkaissopimuksen 6 artiklan nojalla hyväksyä ehdotuksia muutoksiksi E-sääntöihin, UNECE:n maailmanlaajuisiin teknisiin sääntöihin, jäljempänä ’GTR-säännöt’, ja UNECE:n päätöslauselmiin samoin kuin ehdotukset uusiksi E-säännöiksi, GTR-säännöiksi ja UNECE:n päätöslauselmiksi, jotka koskevat ajoneuvojen hyväksyntää. Kyseisten määräysten nojalla WP.29 voi lisäksi hyväksyä ehdotuksia luviksi laatia muutoksia GTR-sääntöihin tai luviksi laatia uusia GTR-sääntöjä sekä hyväksyä ehdotuksia GTR-sääntöihin liittyvien toimeksiantojen pidentämiseksi.
                  
               
                     (5)
                  
                  
                     WP.29 voi 9 ja 11 päivän maaliskuuta 2021 välisenä aikana pidettävässä maailmanfoorumin 183. kokouksessa hyväksyä ehdotukset muutoksiksi E-sääntöihin nro 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 ja 157 sekä onnettomuustietotallenninta koskevaan E-sääntöön, ehdotuksen muutoksiksi maailmanlaajuiseen tekniseen sääntöön nro 9, ehdotuksen muutoksiksi konsolidoituun päätöslauselmaan R.E.5, ehdotukset neljäksi uudeksi E-säännöksi, jotka koskevat onnettomuustietotallenninta, moottoriajoneuvojen suojaamista luvattomalta käytöltä ja luvattoman käytön estävän laitteen hyväksyntää, ajonestolaitteiden hyväksyntää ja ajoneuvon hyväksyntää sen ajonestolaitteen osalta sekä ajoneuvon hälytysjärjestelmän hyväksyntää ja ajoneuvon hyväksyntää sen hälytysjärjestelmän osalta ja ehdotuksen uudeksi keskinäiseksi päätöslauselmaksi M.R.4. Lisäksi WP.29:n on määrä hyväksyä ehdotukset E-sääntöjä nro 155 ja 156 koskeviksi tulkinta-asiakirjoiksi.
                  
               
                     (6)
                  
                  
                     On aiheellista määrittää kanta, joka otetaan unionin puolesta WP.29:ssä siltä osin kuin on kyse kyseisten ehdotusten hyväksymisestä, sillä E-säännöistä tulee unionia sitovia ja ne voivat yhdessä GTR-sääntöjen sekä konsolidoitujen ja keskinäisten päätöslauselmien kanssa vaikuttaa ratkaisevasti ajoneuvojen tyyppihyväksyntää koskevan unionin oikeuden sisältöön.
                  
               
                     (7)
                  
                  
                     Saatujen kokemusten ja tekniikan kehityksen vuoksi on tarpeen muuttaa tai täydentää vaatimuksia, jotka liittyvät E-sääntöjen nro 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 ja 157 sekä onnettomuustietotallenninta koskevan E-säännön ja konsolidoidun päätöslauselman R.E.5 kattamiin tiettyihin seikkoihin tai ominaisuuksiin.
                  
               
                     (8)
                  
                  
                     Lisäksi on tarpeen muuttaa tiettyjä GTR-säännön nro 9 määräyksiä.
                  
               
                     (9)
                  
                  
                     Tekniikan kehityksen huomioon ottamiseksi ja ajoneuvojen turvallisuuden parantamiseksi on tarpeen hyväksyä neljä uutta E-sääntöä, jotka koskevat onnettomuustietotallenninta, moottoriajoneuvojen suojaamista luvattomalta käytöltä ja luvattoman käytön estävän laitteen hyväksyntää, ajonestolaitteiden hyväksyntää ja ajoneuvon hyväksyntää sen ajonestolaitteen osalta sekä ajoneuvon hälytysjärjestelmän hyväksyntää ja ajoneuvon hyväksyntää sen hälytysjärjestelmän osalta. Lisäksi on tarpeen hyväksyä kattoikkunan lasia koskeva uusi keskinäinen päätöslauselma M.R.4,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            UNECE:n ajoneuvoja koskevien sääntöjen yhdenmukaistamista käsittelevän maailmanfoorumin 9 ja 11 päivän maaliskuuta 2021 välisenä aikana pidettävässä 183. kokouksessa unionin puolesta otettava kanta on äänestää puolesta siltä osin kuin on kyse ehdotuksista muutoksiksi E-sääntöihin nro 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 ja 157 sekä onnettomuustietotallenninta koskevaan E-sääntöön, ehdotuksesta muutoksiksi maailmanlaajuiseen tekniseen sääntöön nro 9, ehdotuksesta muutoksiksi konsolidoituun päätöslauselmaan R.E.5, ehdotuksista neljäksi uudeksi E-säännöksi, jotka koskevat onnettomuustietotallenninta, moottoriajoneuvojen suojaamista luvattomalta käytöltä ja luvattoman käytön estävän laitteen hyväksyntää, ajonestolaitteiden hyväksyntää ja ajoneuvon hyväksyntää sen ajonestolaitteen osalta sekä ajoneuvon hälytysjärjestelmän hyväksyntää ja ajoneuvon hyväksyntää sen hälytysjärjestelmän osalta, ehdotuksesta uudeksi keskinäiseksi päätöslauselmaksi M.R.4 sekä ehdotuksista E-sääntöjä nro 155 ja 156 koskeviksi tulkinta-asiakirjoiksi (4).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä helmikuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).
         
            (2)  Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).
         
            (3)  Euroopan parlamentin ja neuvoston asetus (EU) 2018/858, annettu 30 päivänä toukokuuta 2018, moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta (EUVL L 151, 14.6.2018, s. 1).
         
            (4)  Ks. asiakirja ST 5991/21 osoitteessa http://register.consilium.europa.eu.